|  |
| --- |
| **Izvješće o provedenom savjetovanju s javnošću** |
| Naziv nacrta odluke ili drugog općeg akta o kojem se provodi savjetovanje | Nacrt prijedloga Statutarne odluke o izmjenama Statuta Grada Svetog Ivana Zeline |
| Naziv tijela nadležnog za izradu nacrta | Upravni odjel za poslove Gradskog vijeća i Gradonačelnika |
| Razdoblje trajanja savjetovanja | od 25.10. do 25.11.2023. |

|  |  |  |  |  |  |
| --- | --- | --- | --- | --- | --- |
| Redni broj | Ime/naziv sudionika/ce savjetovanja | Članak na koji se odnosi primjedba / prijedlog | Tekst primjedbe/prijedloga | Prihvaćanje / neprihvaćanje primjedbe ili prijedloga | Razlozi prihvaćanja / neprihvaćanja primjedbe ili prijedloga |
| 1. | Vijeće Mjesnog odbora Novo Mjesto |  | Ako je zakonski moguće možda da ljudi koji bi se kandidirali za Vijeće M.O. prikupe potpise u mjestu, pa koja lista ima više potpisa mještana budu članovi vijeća M.O. bez izbornih troškova.Mišljenja smo da vijeća mjesnih odbora budu i dalje organi u našim mjestima koji bi ipak imali kakav takav legitimitet u radu unutar mjesta, odnosno obraćanja prema gradu Sv. I. Zelina, odnosno gradonačelniku i u zajedničkom djelovanju iznalazili najbolja rješenja za naša mjesta, a u objektivno mogućim djelovanjima grada, a ne da rješenja ubuduće se budu radila i donosila ne znamo baš po kojim kriterijima i mjerilima. | Ne prihvaća se  | Primjedbe se ne odnose na pojedine članke već su općenito upućene protiv ukidanja mjesnih odbora.Iste se ne prihvaćaju iz razloga koji su navedeni u Obrascu sudjelovanja javnosti u internetskom savjetovanju u rubrici: „Obrazloženje razloga i ciljeva koji se žele postići donošenjem akta“. Prijedlog da članovi Vijeća mjesnog odbora budu osobe koje skupe najviše potpisa mještana je u suprotnosti s odredbom člankom 61. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20), kojom je propisano da se članovi vijeća mjesnog odbora biraju na neposrednim izborima, tajnim glasovanjem, razmjernim izbornim sustavom, a postupak izbora članova vijeća mjesnog odbora uređuje predstavničko tijelo općim aktom, odgovarajućom primjenom odredaba zakona kojim se uređuje izbor članova predstavničkih tijela jedinica lokalne samouprave.  |
| 2. | Damir Cvrlja |  | Mjesni odbori kao oblik  neposrednog odlučivanja građana o lokalnim poslovima od neposrednog i svakodnevnog utjecaja na život i rad građana, manjim komunalnim poslovima, provedbi potrebnih radova i ostalih aktivnosti u područjima naselja potrebni su i morali bi se zadržati. Broj sadašnjih mjesnih odbora može se optimizirati  povezivanjem više manjih naselja,  više sadašnjih mjesnih odbora u  cjeline, time bi se smanjio broj  mjesnih odbora što bi doprinijelo  interesu građana za kandidiranje i  sudjelovanje u radu mjesnih  odbora. U proračunu osigurati  sredstva za održavanje  komunalne infrastrukture po  pojedinim područjima mjesnih  odbora i izraditi godišnji plan  komunalnih aktivnosti s ciljem  unapređenja svakog pojedinog  mjesnog odbora. Redovito  provoditi izbore, svake 4 godine,  za članove mjesnih odbora. S  predsjednicima mjesnih odbora  provoditi kvartalne sastanke kako  bi se utvrdili problemi i potrebe na  područjima mjesnih odbora.  Gradska uprava, Gradonačelnik i  direktor Zelinskih Komunalija  sudjelovati na kvartalnim  sastancima te dogovoriti plan  provedbenih aktivnosti s  predsjednicima mjesnih odbora.  Raditi na transparentnom i  unaprijed poznatom planu  godišnjih aktivnosti.Građani svoje probleme ne  rješavaju putem gradskih  vijećnika, osobnim dolaskom i kontaktom s gradonačelnikom ili preko posrednika jer su često ostavljeni na čekanju, nisu  primljeni ili se njihovi problemi jednostavno ne rješavaju.  Posrednici u vidu predsjednika i članova mjesnih odbora su  potrebni kako bi se transparentno i planski problemi u mjestima rješavali. Ne trebamo  komunikaciju putem poziva tko koga zna kako je do sad, već demokratsko, uređeno, plansko i profesionalno rješavanje  problema. Ukidanjem mjesnih odbora dovelo bi se do još  značanjeg porasta klijentelizma, sukoba interesa i nepoštenja spram građana. Ukidanje mjesnih odbora znači ukidanje  demokracije. | Ne prihvaća se | Primjedbe se ne odnose na pojedine članke već su općenito upućene protiv ukidanja mjesnih odbora.Iste se ne prihvaćaju iz razloga koji su navedeni u Obrascu sudjelovanja javnosti u internetskom savjetovanju u rubrici: „Obrazloženje razloga i ciljeva koji se žele postići donošenjem akta“. |
| 3. | HDZ SVETI IVAN ZELINA |  | Mjesni odbori kao oblik neposrednog odlučivanja građana o lokalnim poslovima od neposrednog i svakodnevnog utjecaja na život i rad građana, manjim komunalnim poslovima, provedbi potrebnih radova i ostalih aktivnosti u područjima naselja potrebni su i morali bi se zadržati. Broj sadašnjih mjesnih odbora može se optimizirati povezivanjem više manjih naselja, više sadašnjih mjesnih odbora u cjeline, time bi se smanjio broj mjesnih odbora što bi doprinijelo interesu građana za kandidiranje i sudjelovanje u radu mjesnih odbora. U proračunu osigurati sredstva za održavanje komunalne infrastrukture po pojedinim područjima mjesnih odbora i izraditi godišnji plan komunalnih aktivnosti s ciljem unapređenja svakog pojedinog mjesnog odbora. Redovito provoditi izbore, svake 4 godine, za članove mjesnih odbora. S predsjednicima mjesnih odbora provoditi kvartalne sastanke kako bi se utvrdili problemi i potrebe na područjima mjesnih odbora. Gradska uprava, Gradonačelnik i direktor Zelinskih komunalija sudjelovati na kvartalnim sastancima te dogovoriti plan provedbenih aktivnosti s predsjednicima mjesnih odbora. Raditi na transparentnom i unaprijed poznatom planu godišnjih aktivnosti.Građani svoje probleme ne rješavaju putem gradskih vijećnika, osobnim dolaskom i kontaktom s gradonačelnikom ili preko posrednika jer su često ostavljeni na čekanju, nisu primljeni ili se njihovi problemi jednostavno ne rješavaju. Posrednici u vidu predsjednika i članova mjesnih odbora su potrebni kako bi se transparentno i planski problemi u mjestima rješavali. Ne trebamo komunikaciju putem poziva tko koga zna kako je do sad, već demokratsko, uređeno, plansko i profesionalno rješavanje problema. Ukidanjem mjesnih odbora dovelo bi se do još značanjeg porasta klijentelizma, sukoba interesa i nepoštenja spram građana. Ukidanje mjesnih odbora znači ukidanje Demokracije. Sama činjenica da niti jedan grad u Zagrebačkoj županiji nije ukinuo mjesne odbore govori dovoljno sama za sebe. | Ne prihvaća se | Primjedbe se ne odnose na pojedine članke već su općenito upućene protiv ukidanja mjesnih odbora.Iste se ne prihvaćaju iz razloga koji su navedeni u Obrascu sudjelovanja javnosti u internetskom savjetovanju u rubrici: „Obrazloženje razloga i ciljeva koji se žele postići donošenjem akta“. |

KLASA: 024-04/23-01/01

URBROJ: 238-30-05/19-23-6

Sveti Ivan Zelina, 04. prosinac 2023.